România se pregătește la Madrid de un meci cu adevărat greu, un examen care va demonstra cu exactitate nivelul echipe. Columbia este la această oră cea mai în formă echipă din lume, recenta victorie asupra Spaniei demonstrând acest lucru.
Edi Iordănescu va revoluționa complet formula de joc pentru acest meci, în care vor apărea portarul Horațiu Moldovan, fundașul dreapta Andrei Rațiu, Deian Sorescu pe stânga, Marius Marin la închidere și în față Olimpiu Moruțan, Dennis Alibec și Dennis Drăguș. Doar stoperii Andrei Burcă și Radu Drăgușin, precum și căpitanul Nicolae Stanciu vor rămâne dintre cei care au jucat împotriva Irlandei de Nord.
Edi Iordănescu a ținut o conferință de presă extrem de amplă, în care a căutat să atingă toate subiectele importante, inclusiv situația jucătorilor care nu au evoluat sau au făcut-o foarte puțin la echipele lor de club. Selecționerul cere însă înțelegere pentru că noi nu putem compara cu Anglia, Franța sau Spania, care au oricând disponibile trei-patru garnituri din care să aleagă ce este mai bun.
Vorbim de un alt nivel. Este cea mai în formă națională din lume a momentului. Este o echipă foarte eficientă, foarte bine organizată, cu multă calitate individuală. A învins Spania, Germania și nu este nimic întâmplător.
Am văzut meciurile. Un mixt între fantezia și calitatea sud-americană cu disciplina și rigoarea a ceea ce înseamnă Europa. Ne așteptăm la un test extrem de important pentru noi. Avem foarte multe pretenții. Așteptăm răspunsuri.
Vor fi schimbări multe față de meciul de la București pentru că vrem să verificăm lucruri. Este un risc, dar vine la pachet cu strategia pe care o avem și îmi asum această responsabilitate.
Nu e ușor pentru echipă atunci când facem schimbări pentru că afectează automatismele, chimia de joc. Chiar dacă avem o structură de bază pe care am încercat să o consolidăm și să o elaborăm cât mai mult, când faci schimbări multe se resimte.
Încă o dată e un mesaj de încredere pentru toți jucătorii. Mi-am asumat un nucleu mai mare de jucători de data asta, dar am văzut că nucleul este cel care a provocat această calificare. Avem încredere în toți jucătorii, dar ei trebuie să intre cât mai montați, conștienți de importanța fiecărui moment din fiecare joc.
Avem o serie foarte bună și ne dorim să o prelungim, dar ca să putem să ieșim cu un rezultat pozitiv va fi foarte important să ne găsim capacitatea de luptă, de efort și să ne organizăm bine. Să ne asumăm responsabilități inclusiv când avem mingea.
Ne obligă și prezența foarte mare a suporterilor români în tribune. Vrem să-i bucurăm, să le oferim momente cât mai frumoase. Pe mulți îi încearcă și dorul de casă. Sunt sigur că vin cu bucurie să își vadă naționala.
Cu riscul de a supăra multă lume îmi asum ce spun acum. Nu avem 3-4 garnituri ca alte naționale, precum Franța, Anglia sau Spania. Încercăm să forțăm mărirea ariei de selecție, încercăm să stimulăm competiția internă, să țină toată lumea ochii deschiși și să vadă un exemplu în ceea ce a jertfit și reușit naționala în această calificare.
Un mesaj care să stimuleze jucătorii tineri și foarte tineri. Nu avem foarte multe soluții în momentul de față. E ușor să spunem că nu joacă x sau y. Să ne uităm în competiția internă, care a clacat foarte des și rapid când a ieșit în Europa. Să ne uităm împotriva cui joacă. Rațiu când intră joacă împotriva lui Vinicius. În România joci la alt nivel.
Da, îmi doresc ca a noastră competiție să crească ca nivel. Mă bucură că echipele cu tradiție pe care le pierduserăm în ligile inferioare sau prin insolvențe le regăsim. Avem nevoie ca fotbaliștii noștri să-și ridice nivelul și să fie ambiționați de ceea ce a reușit echipa națională.
Sunt deschis străinilor care vin în SuperLiga, dar cred că acolo trebuie să fim mai atenți la calitatea pe care o aduc. Sunt și foarte multe experimente, care vin și sunt sub nivelul jucătorilor români tineri. Lucrurile astea mă afectează, sunt foarte realist. Le monitorizăm, le analizăm. Avem discuții cu conducători, cu antrenori, cu patroni. Personal vorbesc și fac asta constant acolo unde găsesc deschidere. Sunt lucruri pe care nu le poți schimba dând din palme.
Asta este realitatea. Avem jucători în ligile importante care joacă puțin, dar nu ne permitem luxul să-i pierdem. Tragem de ei cât putem să ne poată ajuta. Rațiu a fost foarte important pentru noi și nu avem voie să-l pierdem. Devine o problemă mare atunci când ai luni de zile când nu joci